Efter at du har tilmeldt dit barn i Skolen Fri, får du en velkomstmail med yderligere informationer. Her står bl.a. en masse om, hvad I kan gøre for at forberede jer/jeres barn bedst muligt, ligesom der er konkrete information vedrørende hvordan man tilgår undervisningen og det online klasseværelse. Hvis I endnu ikke er 100% sikre på, om Skolen Fri er noget for jer, kan I få en helt gratis og uforpligtende prøveuge. Denne kan I enten tilvælge nederst når I udfylder tilmeldingsformularen (der er ingen binding, så hvis I fortryder efter første uge, kan I bare blive meldt ud igen). Ellers kan I kontakte os på 72 15 45 45 for at komme i gang med prøveugen.